ASP-กิมเอ็งคอมมิชชันลดฉุดกำไรร่วง
บริษัทหลักทรัพย์กำไรลดลง ไตรมาสแรกค่าคอมมิชชันลดลง เมย์แบงก์ กิมเอ็ง พอร์ตขาดทุนบริษัทหลักทรัพย์ เอเซีย พลัส (ASP) เปิดเผยถึงผลการดำเนินงานงวดไตรมาสแรกปีนี้ กำไรสุทธิ 184.60 ล้านบาท ลดลง 2.79% เทียบกับกำไรสุทธิ 189.91 ล้านบาทในช่วงเดียวกันปีก่อน&nbsp;สาเหตุหลักที่ทำให้กำไรสุทธิลดลง เนื่องจากรายได้รวม 566.65 ล้านบาท ลดลง 5.79% เปรียบเทียบกับจำนวน 601.49 ล้านบาทในระยะเดียวกันปีก่อน มาจากค่านายหน้าจากการซื้อขายหลักทรัพย์ (ค่าคอมมิชชัน) ลดลงถึง 22% เหลือ 277.20 ล้านบาท จากปริมาณการซื้อขายหลักทรัพย์เฉลี่ยต่อวันลดลง 2.8% เป็น 26,886.19 ล้านบาท และบริษัทมีปริมาณการซื้อขายเฉลี่ยต่อวันลดลง 12.84% เป็น 2,392.43 ล้านบาท ทั้งนี้ต้นปี 2555 เริ่มใช้ค่าคอมมิชชันเสรี&nbsp;สำหรับค่าธรรมเนียมและบริการมีจำนวน 71.85 ล้านบาท ลดลง 6.68% ดอกเบี้ยเงินให้กู้ยืมเพื่อซื้อหลักทรัพย์ (มาร์จิน) ลดลง 6% เหลือ 24.97 ล้านบาท เพราะให้มาร์จินน้อยลงขณะเดียวกันบริษัทมีกำไรจากการซื้อขายเงินลงทุนเพิ่มขึ้น 26.91% เป็น 139.16 ล้านบาท และขาดทุนจากการซื้อขายตราสารอนุพันธ์เพียง 5.1 ล้านบาท เทียบกับขาดทุนดังกล่าว 11.56 ล้านบาทไตรมาสแรกของปีนี้ บริษัทมีค
27 เม.ย. 2555

บริษัทหลักทรัพย์กำไรลดลง ไตรมาสแรกค่าคอมมิชชันลดลง เมย์แบงก์ กิมเอ็ง พอร์ตขาดทุนบริษัทหลักทรัพย์ เอเซีย พลัส (ASP) เปิดเผยถึงผลการดำเนินงานงวดไตรมาสแรกปีนี้ กำไรสุทธิ 184.60 ล้านบาท ลดลง 2.79% เทียบกับกำไรสุทธิ 189.91 ล้านบาทในช่วงเดียวกันปีก่อน สาเหตุหลักที่ทำให้กำไรสุทธิลดลง เนื่องจากรายได้รวม 566.65 ล้านบาท ลดลง 5.79% เปรียบเทียบกับจำนวน 601.49 ล้านบาทในระยะเดียวกันปีก่อน มาจากค่านายหน้าจากการซื้อขายหลักทรัพย์ (ค่าคอมมิชชัน) ลดลงถึง 22% เหลือ 277.20 ล้านบาท จากปริมาณการซื้อขายหลักทรัพย์เฉลี่ยต่อวันลดลง 2.8% เป็น 26,886.19 ล้านบาท และบริษัทมีปริมาณการซื้อขายเฉลี่ยต่อวันลดลง 12.84% เป็น 2,392.43 ล้านบาท ทั้งนี้ต้นปี 2555 เริ่มใช้ค่าคอมมิชชันเสรี สำหรับค่าธรรมเนียมและบริการมีจำนวน 71.85 ล้านบาท ลดลง 6.68% ดอกเบี้ยเงินให้กู้ยืมเพื่อซื้อหลักทรัพย์ (มาร์จิน) ลดลง 6% เหลือ 24.97 ล้านบาท เพราะให้มาร์จินน้อยลงขณะเดียวกันบริษัทมีกำไรจากการซื้อขายเงินลงทุนเพิ่มขึ้น 26.91% เป็น 139.16 ล้านบาท และขาดทุนจากการซื้อขายตราสารอนุพันธ์เพียง 5.1 ล้านบาท เทียบกับขาดทุนดังกล่าว 11.56 ล้านบาทไตรมาสแรกของปีนี้ บริษัทมีค่าใช้จ่ายรวม 343.06 ล้านบาท เพิ่มขึ้น 4.82% ด้าน บล.เมย์แบงก์ กิมเอ็ง (ประเทศไทย) หรือ MBKET ไตรมาสแรกปีนี้กำไรลดลง 7.14% เหลือ 179.52 ล้านบาท เกิดจากรายได้รวมลดลง 2.82% เป็น 758 ล้านบาท เพราะค่าคอมมิชชันลดลง 8.64% เหลือ 613 ล้านบาท และขาดทุนจากเงินลงทุน 8.46 ล้านบาท พลิกจากกำไรดังกล่าว 1.42 ล้านบาท ส่วนค่าใช้จ่ายเพิ่มขึ้น 4.41% เป็น 520 ล้านบาท